CELEX: 52010PC0707
Language: lt
Date: 2010-12-02
Title: Pasiūlymas TARYBOS ĮGYVENDINIMO SPRENDIMAS kuriuo iš dalies keičiamas Sprendimas 2007/884/EB, leidžiantis Jungtinei Karalystei taikyti priemonę, nukrypstančią nuo Direktyvos 2006/112/EB dėl pridėtinės vertės mokesčio bendros sistemos 26 straipsnio 1 dalies a punkto, 168 ir 169 straipsnių

|

52010PC0707

Pasiūlymas TARYBOS ĮGYVENDINIMO SPRENDIMAS kuriuo iš dalies keičiamas Sprendimas 2007/884/EB, leidžiantis Jungtinei Karalystei taikyti priemonę, nukrypstančią nuo Direktyvos 2006/112/EB dėl pridėtinės vertės mokesčio bendros sistemos 26 straipsnio 1 dalies a punkto, 168 ir 169 straipsnių  /* KOM/2010/0707 galutinis - NLE 2010/0344 */  

	[pic] | EUROPOS KOMISIJA |Briuselis, 2010.12.2KOM(2010) 707 galutinis2010/0344 (NLE)PasiūlymasTARYBOS ĮGYVENDINIMO SPRENDIMASkuriuo iš dalies keičiamas Sprendimas 2007/884/EB, leidžiantis Jungtinei Karalystei taikyti priemonę, nukrypstančią nuo Direktyvos 2006/112/EB dėl pridėtinės vertės mokesčio bendros sistemos 26 straipsnio 1 dalies a punkto, 168 ir 169 straipsniųAIŠKINAMASIS MEMORANDUMAS1. PASIŪLYMO APLINKYBĖSPasiūlymo pagrindas ir tikslaiPagal 2006 m. lapkričio 28 d. Direktyvos 2006/112/EB dėl pridėtinės vertės mokesčio bendros sistemos (toliau – PVM direktyva) 395 straipsnio 1 dalį Taryba, remdamasi Komisijos pasiūlymu, gali vieningai leisti bet kuriai valstybei narei taikyti nuo tos direktyvos nuostatų nukrypstančias specialias priemones, kad būtų supaprastinta PVM rinkimo procedūra arba užkirstas kelias tam tikrų formų mokesčių slėpimui ar vengimui.Raštu, kurį Komisijos generalinis sekretoriatas užregistravo 2010 m. liepos 22 d., Jungtinė Karalystė paprašė leidimo toliau taikyti leidžiančią nukrypti priemonę, susijusią su teise į PVM, taikomo automobilių, naudojamų ir asmeniniais tikslais, nuomai ar išperkamajai nuomai, atskaitą; paskutinį kartą šią priemonę leista taikyti Tarybos sprendimu 2007/884/EB[1]. Vadovaudamasi Direktyvos 2006/112/EB 395 straipsnio 2 dalimi, 2010 m. spalio 12 d. raštu Komisija informavo kitas valstybes nares apie Jungtinės Karalystės pateiktą prašymą. 2010 m. spalio 15 d. raštu Komisija pranešė Jungtinei Karalystei turinti visą prašymui apsvarstyti reikalingą informaciją.Bendrosios aplinkybėsPirmiau minėtu Tarybos sprendimu Jungtinei Karalystei leista iki 50 proc. apriboti teisę į pirkimo PVM, taikomo automobilių, kuriuos apmokestinamieji asmenys naudoja ir verslo, ir asmeniniais tikslais, nuomai ar išperkamajai nuomai, atskaitą. Be to, apmokestinamųjų asmenų išsinuomotų ar išperkamosios nuomos būdu įsigytų automobilių naudojimas asmeniniais tikslais nepripažintas paslaugų teikimu už atlygį. Šia leidžiančia nukrypti nuostata panaikinama būtinybė nuomininkui arba išperkamosios nuomos būdu automobilį įsigijusiam asmeniui įtraukti į apskaitą tikslų kiekvieno iš tokių asmeniniais tikslais naudotų automobilių nuvažiuotą atstumą ir apskaičiuoti PVM, mokėtiną už automobilio naudojimą asmeninėms reikmėms. Todėl leidžianti nukrypti nuostata iš esmės laikoma supaprastinimo priemone ir taikoma iki 2010 m. gruodžio 31 d.Paprastai leidžiančios nukrypti nuostatos nustatomos ribotam laikui, kad būtų galima įvertinti, ar specialioji priemonė yra tinkama ir veiksminga. Šiuo atveju, remdamasi Jungtinės Karalystės pateikta informacija, Komisija daro išvadą, kad 50 proc. padalijimas tarp naudojimo verslo ir asmeniniais tikslais (ar bet kokio kito naudojimo ne verslo tikslais, kaip apibrėžta Direktyvos 2006/112/EB 26 straipsnio 1 dalies a punkte) vis dar atspindi bendras apmokestinamųjų asmenų išsinuomotų ar išperkamosios nuomos būdu įsigytų automobilių naudojimo verslo ir asmeniniais tikslais tendencijas Jungtinėje Karalystėje. Todėl tikslinga pratęsti leidžiančios nukrypti priemonės taikymo laikotarpį.Vis dėlto, pratęstas taikymo laikotarpis turėtų būti ribotas, kad būtų galima įvertinti, ar nepasikeitė aplinkybės, kuriomis pagrįsta leidžianti nukrypti nuostata. Todėl siūloma leidžiančios nukrypti nuostatos taikymą pratęsti iki 2013 m. pabaigos ir paprašyti Jungtinės Karalystės iki 2013 m balandžio 1 d. pateikti ataskaitą, įskaitant taikomo procentinio apribojimo peržiūrą, jeigu po 2013 m. būtų numatoma vėl pratęsti priemonės taikymą. Šis sprendimas nustotų galioti, jeigu iki minėto termino įsigaliotų ES taisyklės, kuriomis reglamentuojami teisės į atskaitą apribojimai.Pasiūlymo srityje galiojančios nuostatosPVM direktyvos 176 straipsnyje nurodyta, kad Taryba nustato išlaidas, už kurias PVM neatskaitomas. Kol tokios išlaidos nenustatytos, valstybėms narėms leidžiama toliau taikyti atskaitos išimtis, galiojusias 1979 m. sausio 1 d. Todėl galioja kelios vadinamosios esamos padėties nekeitimo nuostatos, kuriomis ribojama teisė į PVM atskaitą, susijusią su variklinėmis transporto priemonėmis.2004 m. Komisija pateikė pasiūlymą[2], kuriame išdėstė taisykles, pagal kurias tam tikrų kategorijų išlaidoms gali būti taikomas teisės į PVM atskaitą apribojimas, tačiau Taryba dėl to pasiūlymo kol kas dar nepasiekė sutarimo.2. KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAIĮgyvendinimo sprendimu siekiama pratęsti supaprastinimo priemonės, kuria panaikinama būtinybė apmokestinamajam asmeniui įtraukti į apskaitą įmonės automobiliu asmeniniais tikslais nuvažiuotą atstumą ir apskaičiuoti už tai mokėtiną PVM, taikymą, todėl jo ekonominis poveikis gali būti teigiamas. Tačiau dėl siauros taikymo srities ir riboto taikymo laikotarpio poveikis bet kokiu atveju bus ribotas.3. TEISINIAI PASIŪLYMO ASPEKTAIĮgyvendinimo sprendimas grindžiamas 2006 m. lapkričio 28 d. PVM direktyvos 2006/112/EB dėl pridėtinės vertės mokesčio bendros sistemos 395 straipsniu.Pasiūlymas priklauso išimtinei ES institucijų kompetencijai. Todėl subsidiarumo principas netaikomas.Įgyvendinimo sprendimas susijęs su valstybei narei jos pačios prašymu suteiktu leidimu ir nėra privalomas. Todėl pasiūlymas atitinka proporcingumo principą.Atsižvelgiant į ribotą šios leidžiančios nukrypti nuostatos taikymo sritį, specialioji priemonė yra proporcinga siekiamam tikslui.4. POVEIKIS BIUDŽETUIPasiūlymas neturi poveikio Sąjungos biudžetui.5. NEPRIVALOMI DUOMENYSĮ pasiūlymą įtraukta laikino galiojimo sąlyga.2010/0344 (NLE)PasiūlymasTARYBOS ĮGYVENDINIMO SPRENDIMASkuriuo iš dalies keičiamas Sprendimas 2007/884/EB, leidžiantis Jungtinei Karalystei taikyti priemonę, nukrypstančią nuo Direktyvos 2006/112/EB dėl pridėtinės vertės mokesčio bendros sistemos 26 straipsnio 1 dalies a punkto, 168 ir 169 straipsniųEUROPOS SĄJUNGOS TARYBA,atsižvelgdama į Sutartį dėl Europos Sąjungos veikimo,atsižvelgdama į 2006 m. lapkričio 28 d. Tarybos direktyvą 2006/112/EB dėl pridėtinės vertės mokesčio bendros sistemos[3], ypač į jos 395 straipsnio 1 dalį,atsižvelgdama į Europos Komisijos pasiūlymą,kadangi:1.  Raštu, kurį Komisijos generalinis sekretoriatas užregistravo 2010 m. liepos 22 d., Jungtinė Karalystė paprašė leidimo pratęsti nukrypti leidžiančios priemonės taikymą, kad būtų ir toliau ribojama lengvųjų automobilių nuomininkų ar išperkamosios nuomos būdu lengvuosius automobilius įsigijusių asmenų teisė į PVM, apskaičiuoto nuo nuomos ar išperkamosios nuomos išlaidų, atskaitą, kai tie automobiliai naudojami ne tik verslo tikslais.2.  2010 m. spalio 12 d. raštu Komisija informavo kitas valstybes nares apie Jungtinės Karalystės pateiktą prašymą. 2010 m. spalio 15 d. raštu Komisija pranešė Jungtinei Karalystei turinti visą prašymui apsvarstyti reikalingą informaciją.3.  2007 m. gruodžio 20 d. Tarybos sprendimu 2007/884/EB, leidžiančiu Jungtinei Karalystei ir toliau taikyti priemonę, nukrypstančią nuo Direktyvos 2006/112/EB dėl pridėtinės vertės mokesčio bendros sistemos 26 straipsnio 1 dalies a punkto, 168 ir 169 straipsnių[4], Jungtinei Karalystei leista iki 50 proc. apriboti lengvųjų automobilių nuomininkų arba išperkamosios nuomos būdu lengvuosius automobilius įsigijusių asmenų teisę į pirkimo PVM, apskaičiuoto nuo lengvųjų automobilių nuomos ar išperkamosios nuomos išlaidų, atskaitą, kai automobiliai naudojami ne tik verslo tikslais. Jungtinei Karalystei taip pat leista apmokestinamojo asmens verslo tikslais išsinuomoto ar išperkamosios nuomos būdu įsigyto automobilio naudojimo asmeninėms reikmėms nepripažinti paslaugų teikimu už atlygį. Ši supaprastinimo priemonė panaikino būtinybę nuomininkui ar išperkamosios nuomos būdu automobilį įsigijusiam asmeniui įtraukti į apskaitą verslo tikslais išsinuomotų automobilių asmeniniais tikslais nuvažiuotą atstumą ir apskaičiuoti mokestį, mokėtiną už asmeniniais tikslais kiekvienu automobiliu nuvažiuotą atstumą.4.  Pagal Jungtinės Karalystės pateiktą informaciją apribojimas iki 50 proc. vis dar atitinka esamas aplinkybes, susijusias su nuomininko ar išperkamosios nuomos būdu automobilį įsigijusio asmens susijusių transporto priemonių naudojimu verslo ir kitais tikslais. Todėl Jungtinei Karalystei turėtų būti leidžiama toliau ribotą laikotarpį (iki 2013 m. gruodžio 31 d.) taikyti priemonę.5.  Jeigu Jungtinė Karalystė svarstytų priemonės taikymą vėl pratęsti po 2013 m., ne vėliau nei 2013 m. balandžio 1 d. Komisijai kartu su tuo pratęsimo prašymu turėtų būti pateikta ataskaita, įskaitant taikomo procentinio apribojimo peržiūrą.6.  2004 m. spalio 29 d. Komisija priėmė pasiūlymą dėl Tarybos direktyvos, kuria iš dalies keičiama Direktyva 77/388/EEB (dabar – Direktyva 2006/112/EB), kuriame suvienodinamos išlaidų kategorijos, kurioms galima taikyti teisės į atskaitą išimtis. Pagal šį pasiūlymą teisės į atskaitą išimtys gali būti taikomos variklinėms kelių transporto priemonėms. Šiame sprendime nustatytos leidžiančios nukrypti priemonės turėtų nustoti galioti minėtos direktyvos įsigaliojimo dieną, jei ta data bus ankstesnė nei šiame sprendime numatyta galiojimo pabaigos data.7.  Leidžianti nukrypti priemonė neturi poveikio Sąjungos nuosaviems ištekliams, kuriuos sudaro surenkamas pridėtinės vertės mokestis.8.  Todėl Sprendimas 2007/884/EB turėtų būti atitinkamai iš dalies pakeistas.PRIĖMĖ ŠĮ SPRENDIMĄ:1 straipsnisSprendimas 2007/884/EB iš dalies keičiamas taip:(1) 3 straipsnis pakeičiamas taip:„3 straipsnisŠis sprendimas nustoja galioti tą dieną, kai įsigalioja Sąjungos taisyklės, kuriomis nustatomos su variklinėmis kelių transporto priemonėmis susijusios išlaidos, kurios negali būti įtrauktos į visą PVM atskaitą, ir ne vėliau kaip 2013 m. gruodžio 31 d.Prie prašymo dėl šių priemonių taikymo pratęsimo pridedama ataskaita, pateikiama Komisijai ne vėliau kaip 2013 m. balandžio 1 d., įskaitant teisei į PVM, mokėtino už ne vien verslo tikslais naudojamų automobilių nuomą arba išperkamąją nuomą, atskaitą taikomo procentinio apribojimo peržiūrą.“2 straipsnisŠis sprendimas taikomas nuo 2011 m. sausio 1 d.3 straipsnisŠis sprendimas skirtas Jungtinei Didžiosios Britanijos ir Šiaurės Airijos Karalystei.Priimta BriuselyjeTarybos varduPirmininkas [1] OL L 346, 2007 12 29, p. 21.[2] COM(2004 m.) 728 galutinis (OL C 24, 2005 1 29, p. 10).[3] OL L 347, 2006 12 11, p. 1.[4] OL L 346, 2007 12 29, p. 21.